open-index/open-wikipedia-markdown huggingface dataset:
Leo Hendrik Baekeland

**Leo Hendrik Baekeland** (14. marraskuuta 1863 – 23. helmikuuta 1944) oli belgialais-amerikkalainen kemisti, joka keksi vuonna 1893 Velox-valokuvauspaperin ja vuonna 1907 ensimmäisen täysin synteettisen muovin bakeliitin.

Baekeland syntyi Belgiassa ja väitteli tohtoriksi Gentin yliopistossa. Hän muutti vuonna 1889 Yhdysvaltoihin. Baekeland myi Velox-paperiaan koskevan patentin 1899 Kodak-yhtiön George Eastmanille 750&nbsp;000 Yhdysvaltain dollarin hinnalla.

Bakeliitin keksiminen aloitti muovin aikakauden.

## Bakeliitin keksiminen
Kun Baekelandilta kysyttiin, miksi hän tutki synteettisiä hartseja, hän vastasi "tehdäkseni rahaa". Hänen ensimmäisenä tavoitteenaan oli löytää korvaava aine sellakalle. Kemistit olivat huomanneet, että monet luonnolliset hartsit ja kuidut olivat polymeerejä. Beakeland aloitti tutkimalla fenolin ja formaldehydin reaktioita. Hän valmisti niistä ainetta, jota kutsuttiin Novolakiksi. Se ei koskaan saanut suurta kaupallista suosiota. Myöhemmin hänen onnistui paineen ja lämpötilan säätelyn avulla valmistaa bakeliittia.

## Myöhempi elämä
Baekelandista tuli monimiljonääri bakeliitin kaupallisen menestyksen johdosta. Baekeland vieraili Englannissa vuonna 1916 ja tapasi James Swinburnen, joka oli 10 vuotta aikaisemmin melkein vahingossa keksinyt bakeliitin kanssa identtisen materiaalin vain haivaitakseen, että Baekeland on saanut patentin päivää aikaisemmin. Baekeland otti Swinburnen johtajaksi uuteen Bakelite Limitediin, brittiläiseen tytäryhtiöönsä. Baekeland pääsi Time-lehden kanteen 22. syyskuuta 1924.

## Rappeutuminen ja kuolema
Baekelandista tuli iän myötä hyvin eksentrinen, ja hän kävi rajuja taisteluita poikaansa vastaan yritystä koskevissa asioissa. Hän myi yrityksensä General Bakelite Companyn Union Carbidelle vuonna 1939 ja vetäytyi poikansa vaatimuksesta eläkkeelle. Hänestä tuli erakko, ja hän söi ainoastaan säilykeruokaa. Baekeland alkoi innokkaasti kehittää valtavaa trooppista puutarhaa Floridassa sijaitsevan kartanonsa maille. Hän kuoli aivoverenvuotoon New Yorkissa sijaitsevassa parantolassa.

## Jälkipolvet: Baekeland-murha
Baekelandin pojanpojanpoika Anthony Baekeland (s. 1951) vietti vuosia psykiatrisessa sairaalassa murhattuaan 1972 äitinsä, seurapiirirouva Barbara Daly Baekelandin. Vapauduttuaan hän puukotti isoäitiään ja tukehdutti itsensä sitten vankisellissään muovipussilla 1981. Hänen suhteestaan äitiinsä kertoo vuoden 2007 elokuva *[[Savage Grace]]*.

## Lähteet

## Aiheesta muualla
*Bakelite Museum: ''Bakelite: The Material of a Thousand Uses'' (englanniksi, sisältää lyhyen elämäkerran)
*The Time 100: Leo Baekeland  (englanniksi)
1-800-Out-of-Nowhere

**1-800-Out-of-Nowhere** on rockyhtye Private Linen kappale sekä toinen single yhtyeen esikoisalbumilta *[[21st Century Pirates]]*.

Single nousi Suomen virallisen singlelistan neljännelle sijalle, ja pysyi listalla yhteensä kuusi viikkoa.

## Kappaleet
#
#
#

+

* 1-800-Out-Of-Nowhere (Video)

## Lähteet

## Aiheesta muualla
* ''1-800-Out-of-Nowhere'' discogs.com -sivustolla
* ''1-800-Out-of-Nowhere'' itunes.apple.com -sivustolla
Amphicoelias

**Amphicoelias altus** on sukupuuttoon kuollut Diplodocidae-heimoon kuuluva sauropodi, joka eli myöhäisjurakaudella. Sen jäänteisiin kuuluu pieni osa kalloa ja luurankoa, jotka löydettiin Morrisonkerrostumasta vuosina 1877 ja 1878. Dinosauruksen nimesi vuonna 1877 (julkaistu 1878) paleontologi Edward Drinker Cope, joka kuvasi vuonna 1878 myös lajin *Amphiocelias fragillimus* pelkän selkärangan palasen pohjalta. Jotkut tutkijat ovat pitäneet *A. fragillimusta* samana lajina *A. altuksen* kanssa, mutta vuonna 2018 *A. fragillimus* siirrettiin kokonaan uuteen sukuun Rebbachisauridae-heimossa, saaden nimen *[[Maraapunisaurus|Maraapunisaurus fragillimus]]*. *Amphicoeliaksen* fossiilit osoittavat tämän olleen *Maraapunisaurusta* pienempi, arviolta noin 18–30 metriä pitkä ja noin 11–27 tonnin painoinen.

## Lähteet
Alaoglun lause

**Alaoglun lause** on topologiaan liittyvä matemaattinen lause, jonka mukaan jos *E* on normiavaruus ja E* sen duaaliavaruus, on *E<sup>*</sup>*:n suljettu yksikkökuula kompakti heikossa tähtitopologiassa.

## Lähteet
* Väisälä, Jussi: *Topologia II*. Helsinki:Limes ry.
Lucas Mangope

**Kgosi Lucas Manyane Mangope** (27. joulukuuta 1923 – 18. tammikuuta 2018) oli eteläafrikkalainen poliitikko, joka toimi Bophuthatswanan bantustanin presidenttinä 1977–1994. 

Mangope syntyi Motswedissä vuonna 1923 vanhaan päällikkösukuun. Hänen isänsä kuoltua  vuonna 1959 hänestä tuli Motswedi-Barutshe-Bu-Manyane-heimon päällikkö. Mangope valittiin 1961 tswanojen paikallishallinnon varapuheenjohtajaksi.

Bophuthatswana bantustanin pääministeriksi Mangope nousi vuonna 1972. Mangope oli Bophuthatswanan kansallispuoleen johtaja, mutta hän jätti puolueen sisäisten kiistojen seurauksena. Hän perusti Bophuthatswanan demokraattisen puolueen, josta tuli sittemmin hallituspuolue.

Bophuthatswana julistautui itsenäiseksi vuonna 1977. Mangopen demokraattpinen puolue voitti selvästi ensimmäiset vaalit. Mangopesta tuli myös valtion ensimmäinen presidentti. Hän toimi virassa 1977–1994.

Mangopen puolue voitti vuoden 1987 vaaleissa enemmistön parlamenttiin. Seuraavana vuonna progressiivisen kansanpuolueen johtaja Rocky Malebane-Metsingin luotsaama ryhmittymä yritti kaapata vallan Mangopelta. Vallankaappausyritys saatiin tukehdutettua 17 tunnissa. Tämän jälkeen progressiivinen puolue kiellettiin ja Mangope vankitti asemaansa massapidätyksillä ja vainoilla. Mangope oli tarvinnut vallankaappuksesta selviytyäkseen Etelä-Afrikan hallituksen tukea. 

Mangope osallistui joulukuussa 1991 muiden bantustanjohtajien tavoin Codesa-neuvotteluihin. Mangope ei suostunut Bophuthatswanan lakkauttamiseen vaan kannatti liittovaltiota. Mangope hyväksyi seuraavan vuoden neuvotteluissa bantustanien uudelleen järjestelyyn. Hänet kuitenkin syöstiin valasta vuonna 1994. Bophuthatswana kaatui samana vuonna, ja alue liitettiin virallisesti Etelä-Afrikkaan.

Mangope keräsi presidenttikaudellaan ison ominaisuuden. Vuonna 1998 hänen todettiin kavaltaneen 2,8 miljoonaa randia, suurimman osan omalta heimoltaan Maricon kromikaivoksesta. Kaivosrojaltien olisi kuulunut mennä hänen heimolleen, mutta niitä ei maksettu enää Mangopen noustua presidentiksi. Hän jatkoi kuitenkin politiikassa ja perusti myöhemmin Etelä-Afrikan yhdistyneen kristillisdemokraattisen puoleen.

## Lähteet
2-etoksietyyliasetaatti

**2-etoksietyyliasetaatin** kemiallinen kaava on C6H12O3 ja rakennekaava CH3COOCH2CH2OCH2CH3. 2-etoksietyyliasetaatista käytetään myös nimityksiä *etyyliglykoliasetaatti*, *etyleeniglykolimonoetyylieetteriasetaatti*, *2-etoksietanoliasetaatti* tai *sellosolviasetaatti*.

2-etoksietyyliasetaatti on normaaliolosuhteissa olomuodoltaan väritön neste, jolla on tunnusomainen haju. Sen moolimassa on 132,2&nbsp;g/mol, sulamispiste &minus;62&nbsp;°C, kiehumispiste 156&nbsp;°C, tiheys 0,97&nbsp;g/cm3, liukoisuus veteen 20&nbsp;°C:n lämpötilassa 23&nbsp;g/100 ml, leimahduspiste 51,1&nbsp;°C c.c., itsesyttymislämpötila 379&nbsp;°C ja CAS-numero 111-15-9.

2-etoksietyyliasetaatti liuottaa hyvin monia polymeerejä. Sitä käytetään muun muassa selluloosan ja sen johdannaisten, kuten etyyliselluloosan, selluloosanitraatin, ja selluloosa-asetaatin liuottamiseen. Se liuottaa myös polystyreeniä ja polyvinyyliasetaattia.

## Lähteet

*
Stavangerin tuomiokirkko

**Stavangerin tuomiokirkko** () on Stavangerin kaupungin keskustassa sijaitseva Norjan vanhin tuomiokirkko. 

Perimätietojen mukaan piispa Reinald aloitti tuomiokirkon rakennustyöt vuoden 1100 tienoilla. Kirkko valmistui noin vuonna 1125, jota Stavangerin kaupunki pitää myös perustamisvuotenaan. Kirkko pyhitettiin Winchesterin piispana toimineelle Pyhä Swithun'ille.

Vuonna 1272 Stavangeria runteli tulipalo, ja kirkko kärsi mittavia vaurioita. Se uudelleenrakennettiin piispa Arnen ollessa vallassa, ja romaanista kirkkoa suurennettiin goottilaiseen tyyliin. 

1860-luvulla kirkkoa restauroitiin, ja kirkon ulkonäköä muutettiin laajalti. Kiviseinät rapattiin, ja kirkko menetti suurimmilta osin keskiaikaisen ulkonäkönsä. 

Vuosina 1939-1964 suuri Gerhard Fischerin johtama restaurointioperaatio kuitenkin osittain poisti muutokset, ja palautti kirkon tyylin entiselleen. Viimeisin suuri kirkon entisöinti tapahtui vuonna 1999.

## Lähteet
Coronation Street

**Coronation Street** on Ison-Britannian pisimpään jatkunut saippuasarja ja maan katsotuin televisio-ohjelma. Sarjan loi Tony Warren ja ensimmäinen jakso esitettiin 9. joulukuuta 1960 ITV1-kanavalla, jossa se jatkuu edelleen. Ohjelman tuottaa Granada Television, joka on ITV1:n edustus Luoteis-Englannissa, ja sarjaa näytettiin aluksi vain siellä. Koko maassa sitä alettiin esittää toukokuussa 1961.

*Coronation Streetin* tapahtumat sijoittuvat kuvitteelliselle kadulle kuvitteellisessa kaupungissa nimeltä 'Weatherfield', joka sijaitsee Salfordissa. Ohjelman pääkilpailijat ovat BBC Onen saippuaooppera *[[EastEnders]]* ja ITV:n *[[Emmerdale]]*.

Ohjelman tunnusmusiikki soitetaan vaskipuhaltimella ja sen teki alun perin Eric Spear. Musiikkia on muutettu vain vähän vuosien saatossa.

Granada ja ITV:n johtajat sekä muut ohjelmaa levittävät tahot mukaan lukien Guinnesin ennätystenkirja ovat sanoneet *Coronation Streetia* maailman pisimpään jatkuneeksi saippuaoopperaksi (Granada on myös myynyt eniten sarjan jaksoja ulkomaille).
Heinäkuussa 2009 Google kuvasi Coronation Streetin tapahtumapaikat Manchesterissa sekä loi niistä ja lavasteista turisteja varten virtuaalisen katunäkymän karttapalveluunsa.

## Nykyiset hahmot

## Lähteet

## Aiheesta muualla
*''Coronation Street'' juoniselostuksia, näyttelijät ja Britannian ohjelmatiedot
Aappo Luomajoki

**Aappo Luomajoki** (18. tammikuuta 1845 Haapavesi – 10. elokuuta 1919 Kärsämäki) oli suomalainen hiihtäjä, ja ensimmäinen Suomen mestari, tosin epävirallinen.

Luomajoki syntyi Haapavedellä Savikosken talossa. Lapsena hän muutti Kärsämäelle Luomajoen taloon. Parhaina miehuusvuosinaan muutti takaisin Haapavedelle ollen renkinä sukulaistensa luona Haapaveden kirkonkylän Tähtelässä. Hän asui Hautakoski-nimisessä torpassa hyvien metsästysmaiden vieressä, ja ilmeisesti kävikin usein metsällä. Talvisiin metsästysreissuihin liittyi oleellisena osana hiihtäminen.

Vuonna 1889 järjestettiin Oulussa hiihtokisat, joihin Luomajoki otti osaa 44-vuotiaana. Kisoihin osallistui 73 ihmistä. Hän voitti kisat ylivoimaisesti ennakko-odotuksista huolimatta. Toiseksi näissä kisoissa tuli Haapavedeltä kotoisin ollut, Luomajoen serkun poika, 17-vuotias Juho Ritola. Seuraavinakin vuosina Luomajoki voitti useita hiihtokilpailuja, ja sijoittui vielä 50-vuotiaana Oulun kisoissa toiseksi.

Luomajokea on luonnehdittu ainakin suurhiihtäjäksi ja hiihtokuninkaaksi.

Aappo Luomajoen veli oli kansanparantaja Juho Luomajoki.

## Sitaatit

## Lähteet

## Aiheesta muualla
*Henkilögalleria , Hilkka Merikallio, KirjastoVirma, 2005 (viitattu 23.10.2008) 
*Suomalaisen suksenluiston kootut selitykset
*
* Aappo Luomajoki - ensimmäinen suomalainen suurhiihtäjä, Suomen Kuvalehti, 01.02.1936, nro 5, s. 20, Kansalliskirjaston digitaaliset aineistot
* Jussi Kirjavainen : Ensimmäinen suurhiihtäjämme, Aamulehti, 12.03.1939, nro 69, s. 22, Kansalliskirjaston digitaaliset aineistot
Amerika

**Amerika** on saksalaisen metalli -yhtyeen Rammsteinin 17. singlejulkaisu. Se levytettiin El Cortijo Studiolla Málagalla vuonna 2003.

Amerika on toinen single REISE, REISE-albumilta. Se julkaistiin Saksassa, Itävallassa ja Sveitsissä 13. syyskuuta vuonna 2004 . Kansainvälinen julkaisu ilmestyi 4. lokakuuta samana vuonna.  Kappaleen Amerika videon ohjasi Jörn Heitmann ja kuvattiin 6. – 7. elokuuta vuonna 2004 lähellä Berliiniä sijaitsevassa tuhoutuneessa sementtitehtaassa.

Kappale nousi Suomen virallisen listan sijalle 10 viikolla 41 vuonna 2004. Se pysyi listoilla viisi viikkoa.

## Singlen kappaleet
### Saksan CD
# "Amerika"
# "Amerika" (English Version)
# "Amerika" (Digital Hardcore Mix by Alec Empire)
# "Amerika" (Western Remix by Olson Involtini)
# "Amerika" (Andy Panthen & Mat Diaz's Clubmix)
# "Amerika" (Electro Ghetto Remix by Bushido & Ilan)
# "Amerika" (Jam & Spoon So kann’s gehen Mix)
# "Mein Herz brennt"(Orchesterlied V)

### UK maxi-single
# "Amerika"
# "Amerika" (Digital Hardcore Mix by Alec Empire)
# "Mein Herz brennt"
# "Ich will"

### UK vinyyli-single
# "Amerika"
# "Wilder Wein"

## Lähteet

## Aiheesta muualla
*Amerika singlen Rammsteinin kotisivuilla 
*Amerika UK singlen Rammsteinin kotisivuilla
Adevismi

**Adevismi** on Friedrich Max Müllerin esittelemä käsite, joka tarkoittaa jumalten (sanskr. *[[deva]]*) kieltämistä vastaavasti kuin sana ateismi tarkoittaa uskon puutetta jumaliin. Müller käytti sanaa intialaisen *[[vedanta]]*-ajattelun yhteydessä. Nykyisin sana ei ole juuri käytössä.
ECross

**eCross** on vuosina 2002–2009 järjestetty maastojuoksukilpailu. Kilpailu järjestettiin sunnuntaina syys-lokakuussa Espoon Leppävaarassa. Vuonna 2007 tapahtumaan osallistui noin 1500 juoksijaa ja kuntoilijaa. Kilpailun järjestivät urheiluseurat Sjundeå IF ja Espoon Suunta sekä ammattikorkeakoulu Sydväst Espoosta ja Espoon kaupunki.

eCrossin päämatka oli 18 kilometrin juoksu. 18 kilometrin lisäksi eCrossiin kuului 7 kilometrin kuntosarja sekä juniori- ja veteraanisarjoja. Suurin osa osallistujista oli kuntoilijoita.

eCross järjestettiin ensimmäistä kertaa vuonna 2002. Silloin kilpailuun osallistui noin 600 juoksijaa. Osallistujamäärä kasvoi voimakkaasti viisi ensimmäistä vuotta.

eCross oli Lidingöloppetin suomalainen yhteistyökilpailu.

## Voittajat eCross 18 km
Roskilden tuomiokirkko

**Roskilden tuomiokirkko** () on Roskilden kaupungissa, Själlannin saarella, itäisessä Tanskassa sijaitseva tuomiokirkko. Se oli ensimmäinen gotiikkaa edustava tuomiokirkko, joka rakennettiin tiilistä, ja se edesauttoi tiilirakenteisten goottilaiskirkkojen leviämistä muualle Pohjois-Eurooppaan. Kirkon kaksoistornit dominoivat Roskilden siluettia.

Kirkko on listattu Unescon maailmanperintöluetteloon vuonna 1995. Se on myös nykyisin suuri matkailunähtävyys, sillä siellä vierailee vuosittain noin 125&nbsp;000 turistia. 

## Kirkkorakennuksen historia
Nykyisen tuomiokirkon paikalla on sijainnut aikaisemmin kolme tai mahdollisesti neljä kirkkoa, jotka eivät ole säilyneet nykypäiviin asti. Niistä ensimmäinen oli Harald Sinihampaan (kuollut n. 985) rakennuttama puukirkko. Puukirkon korvasi 1000-luvulla Harald Sinihampaan lapsenlapsen Estrid Svenintyttären rakennuttama kivikirkko. Varat kirkon rakentamiseen hän sai hyvityksestä, jonka hänen veljensä kuningas Knuut Suuri maksoi murhautettuaan siskonsa miehen jaarli Ulfin. Noin vuonna 1080 vihittiin uusi, piispa Svend Normandin rakennuttama kirkko. Epävarmaa kuitenkin on, oliko tämä kirkko paikan kolmas kirkkorakennus, vai oliko kyseessä Estrid Svenintyttären aloittaman kirkon vihkiminen. Kyseessä oli kolmilaivainen basilika, jonka länsipäädyssä oli vahvat tornit. Kirkko oli rakennettu travertiini-kalkkikivestä.   

Nykymuotoisen tiilikirkon rakennustyöt aloitettiin 1170-luvulla piispa Absalonin aikana. Rakennustyö valmistui vuoden 1280 tienoilla. Roskilden kaupungin ylle kohoavat korkeat länsitornit valmistuivat vuoden 1400 tienoilla. Myöhempinä vuosisatoina kirkkoon on rakennettu lisää kappeleita ja asehuoneita. Viimeisin laajennus on hieman kirkkorakennuksen ulkopuolelle vuonna 1985 pystytetty kuningas Fredrik IX:n hautapaikka.

Kirkossa on yhdistetty sekä goottilaista että romaanista arkkitehtuuria. Rakennuksen esikuvat olivat ranskalaisessa kirkkoarkkitehtuurissa. Toisaalta rakennusmateriaali, tiili, antoi sille vahvasti tanskalaisen leiman. Myös rakennusteknisesti kirkossa näkyvät paikalliset rakennusperinteet. Roskilden tuomiokirkko oli Själlannin ainoa tuomiokirkko 1900-luvulle.

Kirkon lähistöltä on löytynyt jäänteitä noin vuonna 1080 sen yhteyteen rakennetusta luostarista.

## Tanskan kuninkaallisten hautapaikka
Roskilden tuomiokirkko on ollut 1400-luvulta lähtien Tanskan kuninkaallisten hautauspaikka. Sinne on haudattu 21 Tanskan kuningasta etenkin 1500-luvulta Kristian III:sta lähtien ja 18 kuningatarta. Se on ollut suosittu hautapaikka myös ruhtinaiden ja alemman väen keskuudessa, kirkon alle on haudattu paljon ihmisiä. Kirkkoon on jo vuonna 2018 valmistunut hautapaikka väistyneelle kuningatar Margareeta II:lle.

## Lähteet
* *Roskilde Domkirke guide*. Toim. Rosendal, Anne & Høyer, David. 8. painos. Fonden til formidling af kulturarven Roskilde Domkirke, Roskilde 2017.

### Viitteet

## Aiheesta muualla

* Viralliset sivut 
* Den Store Danske: Roskilde Domkirke
Tihonovin lause

**Tihonovin lause** on matematiikassa lause, jonka mukaan jokainen kompaktien avaruuksien tulo on kompakti avaruus.

Äärellisen monen kompaktin avaruuden tulon kompaktius on melko ilmeistä. Lause on myös voimassa äärettömille tulotopologioille. Tällöin väite on yhtäpitävä valinta-aksiooman kanssa.

Tihonovin lauseella on monia sovelluksia differentiaali- ja algebrallisessa topologiassa. Esimerkiksi Stonen–Čechin kompaktisointi ja Alaoglun lauseen todistus käyttää hyväksi Tihonovin lausetta. Lause on saanut nimensä Andrei Nikolajevich Tihonovilta, joka todisti lauseen vuonna 1930.

## Lähteet

*Munkres, James: *Topology*, 2nd edition, Prentice Hall, 2000.
*Johnstone, Peter T.: *Stone spaces*, Cambridge studies in advanced mathematics 3, Cambridge University Press, 1982.
*Johnstone, Peter T.: *Tychonoff's theorem without the axiom of choice*, Fundamenta Mathematica 113, 21–35, 1981.
*Tychonoff, Andrey N.: *Über die topologische Erweiterung von Räumen*. Mathematische Annalen 102, 544–561, 1929.

## Aiheesta muualla
* Tihonovin lauseen todistus äärellisessä tapauksessa
Nordlandin lääni

**Nordlandin lääni** (, , , ) on Norjan fylke maan pohjoisosassa Pohjois-Norjan alueella Norjanmeren rannalla.

Pitkä ja kapea lääni rajautuu etelässä Trøndelagin fylkeen, pohjoisessa Tromssan ja Ruijan fylkeen sekä idässä Ruotsin Norrbottenin ja Västerbottenin lääneihin. Sen hallintokeskus on Bodø. Nordlandissa on 241&nbsp;906 asukasta (vuonna 2016) ja sen pinta-ala on 38&nbsp;481,13 neliökilometriä.

Nordlandin rannikko on vuonojen ja vuoriston rikkomaa. Sen pohjoisosassa sijaitsee Lofoottien saaristo. Sen eteläosa on nimeltään Helgeland.

## Kunnat
Nordlandiin kuuluu yhteensä 44 kuntaa:

* Alstahaug
* Andøy
* Ballangen
* Beiarn
* Bindal
* Bodø
* Brønnøy
* Bø
* Dønna
* Evenes
* Fauske (luulajansaam. *Fuossko*)
* Flakstad
* Gildeskål
* Grane
* Hadsel
* Hamarøy (luulajansaam. *Hábmer*)
* Hattfjelldal
* Hemnes
* Herøy
* Leirfjord
* Lødingen
* Lurøy
* Meløy
* Moskenes
* Narvik
* Nesna
* Øksnes
* Rana
* Rødøy
* Røst
* Saltdal
* Sortland (pohjoissaam. *Suortá*)
* Steigen
* Sømna
* Sørfold
* Tjeldsund (pohjoissaam. *Dielddanuorri*)
* Træna
* Tysfjord (luulajansaam. *Divtasvuodna*)
* Værøy
* Vågan
* Vefsn (eteläsaam. *Vaapste*)
* Vega
* Vestvågøy
* Vevelstad

### Lakkautetut kunnat

* Andenes
* Ankenes
* Bjørskinn
* Bodin
* Borge
* Brønnøysund
* Buksnes
* Drevja
* Dverberg
* Dønnes
* Elsfjord
* Etelä-Rana (norj. *Sør-Rana*)
* Folden
* Gimsøy
* Hol
* Kjerringøy
* Korgen
* Langenes
* Leiranger
* Mo
* Mosjøen
* Nordbindalen
* Nordfold
* Nordfold-Kjerringøy
* Nodvik
* Ofoten
* Pohjois-Rana (norj. *Nord-Rana*)
* Sandnessjøen
* Skjerstad
* Svolvær
* Sørbindalen
* Tjøtta
* Valberg
* Velfjord

## Lähteet

## Aiheesta muualla
Kansain kansainvälinen lentoasema

**Kansain kansainvälinen lentoasema** (; ) sijaitsee keinotekoisella saarella Osakanlahdella Sennanin alueen edustalla Osakassa Japanissa. Lentoasema avattiin 4. syyskuuta 1994. Lentoasemalla on kaksi terminaalia ja kolmas on suunnitteilla. Myös Suomesta voi lentää Osakaan Finnairin operoimilla
lennoilla.

Kansai avattiin 4. syyskuuta 1994 keventämään Osakaa lähempänä sijaitsevan Osakan kansainvälisen lentoaseman tilanahtautta. Nykyisin Osakan kansainväliseltä lentoasemalta operoidaan vain Japanin sisäisiä lentoja. Vuoden 2006 aikana Kansailla operoitiin 116 475 lentoa, joista 73 860 oli kansainvälisiä (31 maahan, 71 kaupunkiin), ja 42 615 Japanin sisäisiä (19 kaupunkiin). Matkustajamäärä oli 16 689 658, joista 11 229 444 oli kansainvälisiä, ja 5 460 214 Japanin sisäisiä matkustajia. Kuitenkin, vuonna 2009 lentoaseman matkustajamäärä on pudonnut miltei 20 prosenttia vain muutamassa vuodessa 13,4 miljoonaan.

Vuonna 2010 lentoaseman matkustajamäärä oli noussut yli 14 miljoonaan, joista kansainvälisiä matkustajia 10,4 miljoonaa ja Japanin sisäisiä 3,7 miljoonaa. Lentoaseman kautta kulki rahtia 802 162 tonnia, joista 757 414 ulkomaille ja 44 748 Japaniin. Lentoaseman toinen, 4&nbsp;km pitkä ja 60 m leveä kiitotie avattiin 2. elokuuta 2007. Toukokuussa 2012 Kansain lentoasema oli Aasian lentoliikenteen merkittävä solmukohta, 499 viikoittaisella Aasian, 66 Euroopan ja Lähi-idän ja 35 Pohjois-Amerikan lennollaan.

## Lentoyhtiöt
Matkustajaterminaalin toista kerrosta käytetään Japanin sisäisillä lennoilla. Kaikki Japanin sisäisten lentojen palvelut (lipunmyynti, koneeseennousu ja matkatavaroiden palautus) sijaitsevat toisessa kerroksessa. Kansainväliset saapuvat matkustajat menevät rajatarkastukseen ja matkatavaroiden palautukseen ensimmäiseen kerrokseen. Kansainväliset lähtevät lennot operoidaan kolmannesta ja neljännestä kerroksesta.

## Lähteet

## Aiheesta muualla
*Hanami Web - Kansai Airport KIX  
*Virallinen kotisivu 
*Hallinto-osakeyhtiön kotisivu 
*World Airport Guide: Kansai International Airport
Agnostinen ateismi

**Agnostinen ateismi** on käsitys, johon sisältyy sekä agnostisismi että tietynlainen ateismi.

Agnostisismi ei ole ateismia tai teismiä poissulkeva vaihtoehtoinen käsitys, vaan se voi yhdistyä ateismiin tai teismiin. Agnostisismin mukaan ei voida tietää, onko jumalaa tai jumalia olemassa. Agnostisismi on siis tietoteoreettinen kanta, joka ei liity todellisuuskäsitykseen vaan tietoon siitä, onko jumalia olemassa vai ei. Agnostiset ateistit katsovat, että jos yksilö on uskomatta jumaliin (ateismi laajassa merkityksessä) eikä esitä väitteitä, joiden mukaan jumalan olemassaolosta tai olemassaolemattomuudesta olisi tietoa, tällaista näkemystä voidaan kutsua agnostiseksi ateismiksi.

## Bertrand Russell

Muun muassa Nobel-palkittu filosofi Bertrand Russellia on kutsuttu agnostiseksi ateistiksi. Hän ei uskonut jumalaan, mutta sanoi, ettei filosofina voinut pitää itseään varsinaisena ateistina, koska hänen mielestään jumalan olemattomuutta ei voida lopullisesti todistaa. Niinpä Russell sanoikin, että hänen on – filosofisessa mielessä – pidettävä itseään agnostikkona. Russell luetaan kuitenkin usein myös ateistiksi, mikä voidaan tehdä ateismin laajassa merkityksessä. Russell pyrki silti itse tekemään selväksi, että jumalaan uskomaton agnostikko ei ole filosofisessa mielessä ateisti, sillä ateistit luulevat useimpien uskovaisten tapaan, että jumalan olemassaolosta tai olemattomuudesta olisi mahdollista saada jotain tietoa. Russell kuitenkin myöntää, että *käytännössä* ero uskonnottoman agnostikon ja ateistin välillä on pieni ja että filosofiaan perehtymättömälle tavalliselle ihmiselle hänen olisi parempi sanoa olevansa ateisti.

## Katso myös
* Ateismin määritelmä
* Positiivinen ja negatiivinen ateismi
* Russellin teekannu

## Lähteet
Nordland

**Nordland** voi tarkoittaa seuraavia asioita

*Nordlandin lääni
*Nordlandin maakunta eli Pohjois-Norja
Crystal Vodka

**Crystal Vodka** on virolaisen AS Remedian tuottama votka, joka sisältää alkoholia 40 tilavuusprosenttia. Se valmistetaan viljaperäisestä alkoholista ja pehmennetystä vedestä. Viimeisessä valmistusvaiheessa juoma ilmataan ja suodatetaan hopeaionimenetelmällä pehmeän maun aikaansaamiseksi.

## Ominaispiirteet
Crystal Vodka on väritöntä, ja sen maku on neutraali, puhdas sekä hieman viljainen.

## Pakkauskoot
Crystal Vodkaa on saatavilla 5 cl, 25 cl, 35 cl, 50 cl, 70 cl ja 100 cl tilavuuksina lasipulloissa ja 50 cl PET-pullona. Myös 10 x 50 cl PET -monipakkaus ja 300cl BIB-hanapakkaus kuuluu valikoimaan.
The Atheism Tapes

**The Atheism Tapes** on vuonna 2005 julkaistu Jonathan Millerin BBC:lle tuottama tv-dokumenttisarja. Sarjassa käsitelty aineisto oli alun perin kuvattu toista sarjaa, ** varten. BBC päätti julkaista *The Atheism Tapesin* täydentävänä sarjana. Sarja koostuu kuudesta osasta, joista jokaisessa haastatellaan yhtä henkilöä. 

## Ohjelmien haastateltavat
# Brittiläinen filosofi Colin McGinn
# Yhdysvaltalainen Nobel-fyysikko Steven Weinberg
# Yhdysvaltalainen näytelmäkirjailija Arthur Miller
# Brittiläinen biologi Richard Dawkins
# Brittiläinen teologi Denys Turner
# Yhdysvaltalainen filosofi Daniel Dennett

## Aiheesta muualla
* 
*
Otto IV

**Otto IV** (syntyi 1175 tai 1176 – kuoli 19. toukokuuta 1218) oli vuodesta 1198 toinen Pyhän saksalais-roomalaisen keisarikunnan kahdesta kuninkaasta ja keisari vuodesta 1209 vuoteen 1215 asti. Hän oli ainoa Welf-sukua edustanut Pyhän saksalais-roomalaisen keisarikunnan keisari. Valtaistuimella häntä seurasi keisari Fredrik II.

## Nuoruus
Otto IV syntyi 1175 tai 1176 Braunschweigin kaupungissa nykyisen Saksan alueella. Hänen isänsä oli Baijerin ja Saksin herttua Henrik Leijona ja äitinsä Saksin herttuatar Matilda. Otto IV vietti nuoruutensa Englannissa, isoisänsä Englannin Henrik II:n luona, jolloin hän ystävystyi muun muassa Rikhard I Leijonamielen kanssa. Rikhard Leijonamieli piti Otosta siinä määrin, että teki hänestä Yorkin jaarlin vuonna 1190.

## Taistelu kruunusta
Henrik VI kuoli vuonna 1197, minkä jälkeen syntyi kiista hänen seuraajastaan. Maaliskuussa 1198 Hohenstaufenin sukua kannattaneet saksalaiset ruhtinaat valitsivat kuninkaaksi Filip Schwabenilaisen. Kesäkuussa Hohenstaufenin suvun vastustajat puolestaan valitsivat Kölnin arkkipiispan Adolfin johdolla kuninkaaksi Otto IV:n. Kahden kilpailevan kuninkaan välille puhkesi sota. Vuonna 1201 Otto sai puolelleen paavi Innocentius III:n suostuttuaan paavin aluevaatimuksiin Keski-Italiassa, mutta vuonna 1204 Kölnin arkkipiispa ja useita muita Oton tärkeimmistä saksalaisista kannattajista siirtyi Filip Schwabenilaisen puolelle. Myös paavi tunnusti lopulta vuonna 1208 Filipin kuninkaaksi. Sen jälkeen Filip kuitenkin murhattiin, ja tilanne kääntyi taas Oton hyväksi. Otto kruunattiin keisariksi Roomassa 4. päivänä lokakuuta vuonna 1209.

## Sotaretki ja kuolema
Otto aloitti Italian valloituksen miehittämällä aluksi Toscanan ja siirtyi sitten sotajoukkoineen Fredrik II:n hallitseman Sisilian kuningaskunnan alueelle Etelä-Italiassa. Aluevaltaukset uhkasivat jo pakottaa Fredrik II:n pelastautumaan Afrikan puolelle, mutta silloin paavi puuttui asiaan. Innocentius III, joka vastusti Italian ja Saksan yhdistämistä, julisti Oton pannaan. Maaliskuussa 1212 Otto joutui palaamaan Saksaan, missä oli puhjennut kapina. Joukko Welfien sukua vastustavia ruhtinaita oli julistanut Oton viraltapannuksi ja valinnut hohenstaufilaisen Fredrik II:n kuninkaaksi. Taistelun Fredrikiä vastaan englantilaisten tukema Otto hävisi kärsittyään ratkaisevan tappion Bouvinesissa 27. päivänä heinäkuuta vuonna 1214. Virallisesti Otto joutui luopumaan kruunusta seuraavana vuonna. Hän kuoli kolme vuotta myöhemmin.

## Lähteet

## Aiheesta muualla
Heittoliina

**Heittoliina** tai **kastliina** on ohut, heitettäväksi tarkoitettu noin 8-15&nbsp;mm paksu naru tai köysi, jonka päässä on painona heittämistä helpottava solmu, joka on tavallisimmin apinannyrkki.

Heittoliinaa käytetään esimerkiksi laivojen kiinnittämisessä. Aluksen tullessa laituriin kansimiehet heittävät alukselta kiinnitysköysien lenkkeihin solmitut heittoliinat satamatyöntekijöille, jotka vetävät niiden avulla köydet laiturille. 

## Heittoliina pelastusvälineenä
Heittoliinaa voidaan käyttää myös pelastusvälineenä esimerkiksi veden varaan joutuneen ihmisen pelastamisessa. Pelastuskäyttöön tarkoitetussa heittoliinassa voi olla 15–25 metriä kelluvaa köyttä kirkkaanvärisessä suojapussissa, joka samalla toimii heittopainona. 

Heittoliina kuuluu veneiden katsastusvarusteisiin. Sitä suositellaan myös esimerkiksi pilkkijöiden, matkaluistelijoiden ja muiden jäällä liikkujien varusteeksi.
Liettua Eurovision laulukilpailussa

**[[Liettua]]** debytoi **[[Eurovision laulukilpailu]]ssa** vuonna 1994, mutta jätti välistä vuosien 1995–1998 kilpailut. Vuoden 1999 jälkeen maa on osallistunut kaikkiin paitsi vuosien 2000 ja 2003 kilpailuihin. 

Liettua pääsi kymmenen parhaan maan joukkoon ensimmäistä kertaa vuonna 2006, jolloin LT United sijoittui kappaleellaan "We Are the Winners" kuudenneksi, ja oli samalla Liettuan parhaiten pärjännyt esitys Euroviisuissa. 

Liettua esiintyi liettuan kielellä kokonaan vuonna  ja osittain . Vuonna  käytettiin liettuan murretta samogiittia ja vuonna  englanninkielisen kappaleen loppuosa laulettiin venäjäksi. Vuoden  kappale oli osittain ranskankielinen.

## Kilpailijat

#### Kaksivaiheinen loppukilpailu
Vuonna 2003 EBU:ssa päätettiin muuttaa laulukilpailun rakennetta. Semifinaali ja finaali käytiin kahtena eri päivänä ja laulukilpailuun voi osallistua korkeintaan 40 valtiota. Kansainvälisessä finaalissa suora finaalipaikka on edellisenä vuonna 10 parhaiten menestyneellä valtiolla sekä suurimmilla laulukilpailun rahoittajamailla Saksalla, Ranskalla, Espanjalla ja Isolla-Britannialla. Ne valtiot, jotka eivät päässeet suoraan finaaliin, kilpailevat finaalipaikasta semifinaalissa. 10 parhaiten menestynyttä valtiota semifinaalissa pääsevät finaaliin.

#### Kaksi semifinaalia
Vuonna 2008 päätettiin ottaa käyttöön kahden semifinaalin järjestelmä, jossa suurimmat rahoittajamaat ja edellisen vuoden voittaja ovat automaattisesti finaalissa. Kaikki muut valtiot kilpailevat finaalipaikasta kahdessa semifinaalissa, joista jatkoon pääsee yhteensä 20 maata. Vuosina 2004–2010 Espanja, Iso-Britannia, Ranska ja Saksa pääsivät automaattisesti finaaliin. Italia palasi kisoihin vuonna 2011 ja isona rahoittajamaana on automaattisesti finaalissa.

#### Uusi pisteidenlaskujärjestelmä
Vuonna 2016 otettiin käyttöön uusi pisteidenlaskujärjestelmä, jolla halutaan pitää jännitys loppuun asti. Ennen vuotta 2016 voittaja saattoi selvitä jo hyvin varhaisessa vaiheessa pisteidenlaskua. Tämän ja usein moititun pisteiden vääristymisen takia haluttiin antaa molemmille äänestysryhmille täysin oma valta, joten pisteet jaettiin. Uudessa systeemissä jokaisen osallistujamaan raadit antavat pisteet 1–8, 10 ja 12. Sen jälkeen puhelinäänet julistetaan könttäsummina. Näin ollen voittaja selviää vasta kun eniten puhelinääniä saanut maa saa pisteet.

## Kapellimestarit
Vuosina 1956–1998 Eurovision laulukilpailussa lauluja säesti suuri viihdeorkesteri jousineen, puhaltimineen ja komppiryhmineen. Jokainen maa lähetti kilpailuun oman kapellimestarin, joka vastasi laulun sovituksesta ison orkesterin säestämänä.

## Lähteet
HBK

**HKB** tarkoittaa seuraavia asioita:

* HB Køge, tanskalainen jalkapalloseura
* Halmstads Bollklubb, ruotsalainen jalkapalloseura
* Hønefoss Ballklubb, norjalainen jalkapalloseura
* Hangö Bollklubb, suomalainen jalkapalloseura
* HBK Capital Management, yhdysvaltalainen hedgerahasto
* ”The Heartbreak Kid”, showpainija Shawn Michaelsin lempinimi.
The Heartbreak Kid

**The Heartbreak Kid** voi tarkoittaa seuraavia:
**[[Sydäntenmurskaaja]]*, Elaine Mayn komediaelokuva vuodelta 1972
**[[Sekaisin suhteessa]]*, Farrellyn veljesten komediaelokuva vuodelta 2007
*Shawn Michaels, yhdysvaltalainen showpainija
Terry Nichols

**Terry Lynn Nichols** (s. 1. huhtikuuta 1955 Michigan, Yhdysvallat) on yhdysvaltalainen terroristi ja toinen Oklahoma Cityn pommi-iskusta tuomittu henkilö. Toinen oli Timothy McVeigh, joka tuomittiin kuolemaan. Pommi-isku oli Yhdysvaltojen tuhoisin terrori-isku ennen syyskuun 11. päivän terroritekoja.

McVeigh jätti räjähteillä lastatun kuorma-auton liittovaltion virastorakennuksen eteen Oklahoma Cityssä 19. huhtikuuta 1995. Päivä oli Wacon piirityksen päättymisen kaksivuotispäivä. Autoon oli lastattu 2 177 kilogrammaa ammoniumnitraattia ja aloitepanos. Räjähdys surmasi 168 ihmistä. Kolmasosa virastotalosta sortui ja räjähdys kuului 30 kilometrin päähän.

Nicholsin katsottiin osallistuneen pommi-iskun suunnitteluun, vaikka hän oli tekohetkellä toisessa osavaltiossa. Vuoden 1997 lopussa hänet todettiin syylliseksi. Liittovaltion tuomioistuin tuomitsi Nicholsin vuonna 1998 elinkautiseen rangaistukseen kahdeksasta kuolemantuottamuksesta ja salaliitosta. Oklahoman osavaltio vei Nicholsin oikeuden eteen uudelleen useita kertoja, jolloin hän oli syytteessä 161 murhasta.

Nichols todettiin syylliseksi 161 murhaan 26. toukokuuta 2004, jonka jälkeen valamiehet äänestivät, pitäisikö Nichols tuomita elinkautiseen vai kuolemanrangaistukseen. Valamiesten äänet rangaistuksesta menivät tasan. Koska valamiehistö ei päässyt yksimielisyyteen kuolemantuomiosta, Nicholsia ei Oklahoman osavaltion lakien mukaan voitu tuomita kuolemaan, vaan hänelle oli määrättävä elinkautinen vankeusrangaistus ilman mahdollisuutta ehdonalaiseen vapauteen. Nichols istuu rangaistustaan liittovaltion ADX Florence -vankilassa Coloradossa.

## Lähteet

## Aiheesta muualla
* 
* 
*
Bodo

**Bodo** tarkoittaa seuraavia:

* bodo, sinotiibetiläinen kieli
* bodot, kansa Aasiassa
* *[[Bodo (suku)|Bodo]]*, eliösuku
* Bodo, saksalainen miehen etunimi
* Bodo tai Bodó, sukunimenä:
** Andrea Bodó (s. 1934), unkarilainen telinevoimistelija ja olympiavoittaja
** Camille-Pierre Pambu Bodo, taiteilijanimenä *Bodo* (1953–2015), kinshasankongolainen taidemaalari.

## Katso myös
Aihepiiriin liittyy myös seuraava:

* Bodø, kaupunki Norjassa.
Gliwice

**Gliwice** () on Sleesian voivodikuntaan kuuluva kaupunki Etelä-Puolassa. Se sijaitsee noin 20 kilometriä Katowicestä länteen. Kaupungin asukasluku oli 184&nbsp;415 vuonna 2015.

Kaupungissa sijaitsee General Motorsin tehdas, jossa valmistetaan muun muassa Opel Cascadaa. 

Jalkapalloilija Lukas Podolski on syntynyt Gliwicessä.

## Historia
Gliwice mainittiin asiakirjoissa ensimmäistä kertaa 1276.

Gliwice kuului pitkän ajan historiastaan eri saksalaisvaltioille. Vuosina 1740–1763 käytyjen Sleesien sotien seurauksena Itävalta luovutti Preussille Sleesian alueen, jonka osa Gliwice oli.

Preussin valtakunnassa Gliwice kuului Sleesian provinssiin ja oli myöhemmin osa Saksaa aina toisen maailmansodan loppuun 1945 saakka. 31. elokuuta 1939 saksalainen SS-upseeri Alfred Naujocks sabotoi Gliwicen radiotornin, mistä syytettiin Puolaa. Kaupungissa toimi lukuisia sotavankiloita toisen maailmansodan aikana. 24. tammikuuta 1945 puna-armeijan joukot valloittivat Gliwicen.

## Galleria

Gliwice - Castle by night 01.JPG|Piastin linna (*Zamek Piastowski*).
Gliwice, centrum - panoramio (1).jpg|Kauppatori (*Rynek*).
Kościół św. Bartłomieja w Gliwicach2.jpg|Pyhän Bartolomeuksen kirkko.
Gliwice - panoramio (39).jpg|Józef Piłsudskin patsas.


## Ystävyyskaupungit
*  Bottrop (Saksa)
*  Dessau (Saksa)
*  Doncaster (Yhdistynyt kuningaskunta) 
*  Kežmarok (Slovakia) 
*  Nacka (Ruotsi) 
*  Salgótarján (Unkari)
*  Valenciennes (Ranska)

## Lähteet

## Aiheesta muualla
Nextstep

**Nextstep** (tyyliteltynä **NeXTSTEP**) on oliopohjainen, moniajoa tukeva käyttöjärjestelmä, jota NeXT kehitti NeXT-tietokoneilleen. Käyttöjärjestelmän nimi kirjoitettiin vaihtelevasti NeXTStep ja NeXTSTEP. Nextstep 1.0 julkaistiin 18. elokuuta 1989, ja viimeisin julkaisu, versio 3.3, julkaistiin vuoden 1995 alussa. 

Nextstep toimi aluksi NeXTin Motorola 68000 -sarjan muistinsuojausta tukeviin suorittimiin (68030, 68040) perustuvilla NeXT-koneilla (NeXTstation ja NeXTcube). NeXT-koneet mahdollistivat kehittynyttä äänen ja musiikin käsittelyä Motorola 56000-sarjan DSP:n avulla.

Perustaltaan se oli Mach-ytimeen ja BSD Unixin työkaluihin perustuva, mutta käytti graafisena käyttöliittymänään omaa Display PostScriptiin ja oliopohjaisiin kirjastoihin perustuvaa ratkaisuaan.

Sovellusohjelmien pääasiallinen ohjelmointikieli oli Objective-C.

Myöhemmin käyttöjärjestelmä siirrettiin myös x86, SPARC ja PA-RISC -suorittimille. 

## Vaikutus
Ensimmäinen verkkoselain, WorldWideWeb, kehitettiin Nextstep-alustalla. Jotkut nykyisistä selaimista löytyvät ominaisuudet ja pikanäppäimet kuuluivat alun perin Nextstepiin ja HTML 1.0:n ulkoasua määrittävät elementit perustuivat sen käyttöliittymän tekstikomponentin ominaisuuksiin. Tim Berners-Leen NeXT-työasema oli myös maailman ensimmäinen web-palvelin.

id Softwaren tietokonepelit Doom ja Quake kehitettiin alun perin Nextstep 3.3:lla. Niiden kenttäeditorit DoomEd ja QuakeEd ohjelmoitiin Objective-C:lla.
Muita NeXT-alustalta lähtöisin olevia ohjelmia ovat Macromedia FreeHand ja Mathematican ensimmäiset graafiset versiot.

## OpenStep
Nextstep 3.2:n julkaisun aikoihin 1993 NeXT liittoutui Sun Microsystemsin kanssa  kehittämään OpenStepin, josta poistettiin sidonnaisuus NeXT-alustaan ja se standardoitiin ja siirrettiin Solarikselle ja Windows NT -alustalle. Tuote olisi toiminut yhteisenä rajapintana ja käyttöliittymänä näillä alustoilla. Myöhemmin Sun keskittyi kuitenkin kehittämäänsä Java-alustaan. 4. helmikuuta 1997 Apple Computer osti NeXTin 427 miljoonalla dollarilla ja kehitti Nextstepistä Rhapsody-projektissa Mac OS X:n perustan.

Nextstepin käyttöliittymä inspiroi myös Linux-käyttäjiä ja sen ulkonäköä matkittiin Afterstep ja Window Maker -ikkunanhallintaohjelmissa. OpenStep-standardista on tehty myös avoimen lähdekoodin toteutus GNUstep-projektissa, joka sai alkunsa erään ohjelman siirtämisestä Nextstepistä Unixille. GNUstep toteuttaa myös jotain Applen Cocoa-rajapinnan laajennuksista standardiin.

## Katso myös

* NeXT Computer
* NeXTSTEP 

## Lähteet

## Aiheesta muualla

* The NeXT-FAQ (Frequently asked questions) 
* NEXTSTEP 3.3 Developer Documentation
Härnösandin tuomiokirkko

**Härnösandin tuomiokirkko** () on kirkkorakennus Härnösandin kunnassa Ruotsissa. Se sijaitsee Härnösandin taajamassa ja on Härnösandin hiippakunnan tuomiokirkko.

Tuomiokirkon on suunnitellut Johan Hawerman. Se valmistui vuonna 1846. Se sijaitsee samalla paikalla, jolla sijaitsi sitä ennen vuodelta 1593 peräisin ollut kivikirkko.

## Lähteet

## Aiheesta muualla
Kalmarin tuomiokirkko

**Kalmarin tuomiokirkko** () on Kalmarissa, Kaakkois-Ruotsissa sijaitseva kirkkorakennus. Se oli Kalmarin hiippakunnan tuomiokirkko vuosina 1603–1915, jolloin Kalmarin hiippakunta oli toiminnassa. Kirkko on kuulunut Växjön hiippakuntaan vuodesta 1916 lähtien, jolloin Växjön hiippakunta ja Kalmarin hiippakunta yhdistettiin samalla kun uusi hiippakunta perustettiin Luulajaan. Kalmarin hiippakunta lakkasi, koska valtiopäivät eivät halunneet lisätä hiippakuntien määrää. Kirkko on Mariestadin tuomiokirkon lisäksi ainoa ruotsalainen tuomiokirkko, joka ei ole hiippakuntansa pääkirkko.

Tuomiokirkon on suunnitellut ruotsalainen arkkitehti Nicodemus Tessin vanhempi ja se on yksi tärkeimmistä esimerkeistä barokkiklassisismin läpimurrosta Ruotsissa. Tessin otti kirkon ulkonäköä suunnitellessaan mallia Roomassa sijaitsevasta Il Gesùsta. Rakennustyöt aloitettiin vuonna 1660, mutta työt keskeytettiin useita kertoja ja kirkko valmistui lopulta vuonna 1703. Kirkkosalia oli kuitenkin käytetty jumalanpalveluksiin jo vuodesta 1683 alkaen.

Kirkkoon on haudattu 1&nbsp;500–2&nbsp;000 ihmistä vuosina 1681–1824.

## Lähteet
Vesilentokone

**Vesilentokone** (tai **meritoimintakone**) on lentokone, joka nousee lentoon vedestä ja laskeutuu veteen. Vesilentokoneet voidaan jaotella kahteen päätyyppiin: **vesitasoihin** ja **lentoveneisiin**. Vesitasolla on pyörien sijasta kellukkeet eli ponttonit. Lentoveneessä itse koneen runko on venemäinen. Jos kellukkeissa tai rungossa on sisäänvedettävät pyörät, kyseessä on *amfibiolentokone*.

Pääosa vesilentokoneista on pieniä yksi- tai kaksimoottorisia lentokoneita. On olemassa myös suuria vesilentokoneita, joissa voi olla jopa neljä potkuria tai suihkumoottorit. Suuret vesilentokoneet, jotka olivat lentoveneitä, toimivat yleisesti matkustajalentokoneina 1920-luvulta 1940-luvulle etenkin suuria vesialueita ylittävillä reiteillä. Maalentokenttäverkostojen tulo 1930-luvun alusta alkaen johti maalentokoneiden voittoon ilmakuljetuksessa jopa valtameret ylittävillä lennoilla. Vastaavaan aikaan siirryttiin tehokkaampiin lentokonemoottoreihin, kokometalliseen lentokonerakenteeseen, tarkempaan lentosuunnistukseen ja ylipäätään lentämisen luotettavuus nousi. Sotilaskäytössä ennen toista maailmansotaa kyky laskeutua järville tai merelle katsottiin etenkin tiedustelulentokoneille merkittäväksi avuksi. Sotilaskäytössä vesilentokoneet alkoivat harvinaistua toisen maailmansodan aikana ja jälkeisinä vuosina niiden hitaamman lentonopeuden takia, joka teki niistä alttiita vihollistulelle. Sodan jälkeen matkustajakoneet rakennettiin raskaiden pommikoneiden pohjalta ja 1950-luvun puolivälistä alkaen ne siirtyivät suihkumoottorikauteen.

## Vesilentokone Suomessa
Suomessa vesilentokoneet olivat etenkin ilmavoimilla laajassa käytössä ennen toista maailmansotaa, jolloin maalentokenttäverkosto laajeni uusien lentokenttien perustamisen myötä voimakkaasti. 1920-luvulta 1930-luvun alkuun ilmavoimien käytössä oli useiden muiden tyyppien lisäksi esimerkiksi yli sata suomalaisen Ilmailuvoimien lentokonetehtaan valmistamaa I.V.L. A.22 Hansa -vesitasoa. Jatkosodan aikana vesitasoja käytettiin esimerkiksi sissitaistelijoiden ja haavoittuneiden kuljetuksissa etenkin Itä-Karjalassa.

Suomessa vesilentokoneita on nykyisin melko paljon yleisilmailussa, koska Suomessa on paljon sopivia vesistöjä, joissa koneita voidaan käyttää. Kevytlentokoneista merkittävä osa on vesikoneita. Suomen vesilentokoneista vain harvat ovat kaksimoottorisia.

## Katso myös
* *[[Porco Rosso]]*, japanilainen animaatioelokuva vesilentokoneiden sodasta

## Lähteet

 

## Aiheesta muualla

* Wasserflug in Österreich – Österreichischer Wasserflugverband
* Wasserflug in Deutschland 
* US-Broschüre 
* Informationen zu den verschiedenen und seltenen Bauarten
T.N.T. (kappale)

**T.N.T.** on australialaisen hard rock -yhtye AC/DC:n kappale. Se julkaistiin ensimmäisen kerran Australiassa vuonna 1975 yhtyeen *[[T.N.T.]]*-albumilla ja vuonna 1976 *[[High Voltage (maailmanlaajuinen)|High Voltage]]* -albumin maailmanlaajuisessa versiossa. Death metal -yhtye Six Feet Under on tehnyt coverin ”T.N.T”:stä.

Myöhemmin kappale julkaistiin myös yhtyeen livealbumilla *[[Live (AC/DC:n albumi)|Live]]* vuonna 1992. Niissä lauloi AC/DC:n nykyinen laulaja Brian Johnson. Kappaleen on tehnyt yhtyeen kitaristit Angus Young ja Malcolm Young ja laulaja Bon Scott.

Kappale ilmestyi myös singlenä vuonna 1976 b-puolenaan ”Rocker”. Single julkaistiin vain Australiassa ja Uudessa-Seelannissa.

## Kokoonpano
* Bon Scott – laulu
* Angus Young – soolokitara 	 
* Malcolm Young – rytmikitara 
* Mark Evans – bassokitara
* Phil Rudd – rummut

### Muut tekijät
* Harry Vanda – tuottaja
* George Young – tuottaja

## Lähteet
Without Face

**Without Face** oli Veszprémissä vuonna 1997 perustettu unkarilainen progemetalliyhtye.

Without Face julkaisi ensimmäisen demonsa 1998. Yhtye sai pian levytyssopimuksen ja julkaisi ensimmäisen albuminsa *Deep Insiden* 2000. Loppuvuodesta 2002 julkaistiin seuraava albumi *Astronomicon*, joka valittiin muun muassa *[[Metal Hammer]]* -lehden kuukauden albumiksi. 

Yhtye lopetti toimintansa vuonna 2008.

## Jäsenet
* Szabo Andreas - laulu
* Pádár Nóri - laulu
* Horváth Zsolt - kitara
* Sárik Szilárd - syntetisaattori
* Maros Gergõ - bassokitara
* Sütõ Péter - rummut

## Lähteet
Carl Johnson

**Carl Johnson** voi tarkoittaa ainakin seuraavia:

* Carl Johnson (1898–1932), yhdysvaltalainen pituushyppääjä
* Carl Johnson, yhdysvaltalainen elokuva- ja televisiomusiikin säveltäjä
* Carl ”CJ” Johnson, päähenkilö videopelissä *[[Grand Theft Auto: San Andreas]]*.
Pinni

**Pinni** () myös **nasta** tai **jalka** tarkoittaa mikropiirin tai muun elektroniikkakomponentin jalkaa tai liittimen piikkiä. Pinnien tärkein tarkoitus on komponentin tai liittimen sähköinen ja mekaaninen liittäminen piirilevylle tai liittimen vastakappaleeseen. Mikropiirit ja muut elektroniikkakomponentit liitetään piirilevylle tavallisimmin juottamalla pinnit kiinni piirilevyn kuparifolioihin.
Vaihtoehtona rakentelussa voi käyttää ns. koekytkentälevyä.

Tavallisimmissa kotelotyypeissä mikropiirien pinnien numerointi kulkee yläpuolelta katsottuna vastapäivään lähtien ykköspinnistä, joka on kotelossa olevan loven, kolon, ulkoneman tai väripisteen kohdalla oleva tai siitä vastapäivään katsottuna ensimmäinen. Piirikaavioissa pinnien järjestys voi olla periaatteessa mikä tahansa ja piirin toiminnotkin voivat olla eri lohkoihin purettuna, kunhan pinnien numerointi pitää paikkansa.

Liittimissä pinnien numerointi lukee useimmiten pinnien vieressä. Mikäli liittimessä on paljon pinnejä, usein merkitään vain muutaman ensimmäisen ja viimeisen pinnin numerot.
Toisinaan voidaan numeroinnin sijasta käyttää kirjaimia kuten transistorin kolmea jalkaa kuvattaessa; B,C & E jotka tarkoittavat kantaa (base), kollektoria (collector) ja emitteriä (emitter).

Komponenttien pinnien väli on standardoitu 2,54 millimetriksi (0,1 tuumaa), joka on elektroniikan DIP-pakattujen komponenttien jalkojen väli.

## Katso myös
* GPIO

## Viitteet
Teksti

**Teksti** eli **kirjoitelma** on luettavaksi tarkoitettua kirjoitusta, jolla ilmaistu sisältö muodostaa asiakokonaisuuden, kuten artikkelin, novellin, runon tai romaanin. Tekstejä voidaan lajitella eri tekstityyppeihin niiden esteettisten normien tai esimerkiksi käyttötarkoitusten mukaan. 

Esimerkiksi sanomalehdissä olevat artikkelit noudattavat yleensä tiettyjä yleisesti käytössä olevia rakenteita ja tehokeinoja, kuten otsikkoa, ingressiä ja leipätekstiä, mutta se tarkoittaa myös ei-fiktiivistä tekstiä, joka on usein uutinen. Vastaavasti esimerkiksi proosa on fiktiivistä ja vapaamuotoista tekstiä ja runous pyrkii tyypillisesti maksimaaliseen estetiikkaan yli kieliopillisten sääntöjen ja määritteiden. Eri tekstilajeilla voi siis olla erilaisia rakenteita ja painotuksia. 

Aina yksittäinen teksti ei kuulu selvästi yhteen tekstilajiin, vaan siinä voi olla aineksia useammasta tekstilajista, josta yksi esimerkki on esimerkiksi proosaruno. Yhdestä aiheesta on myös mahdollista laatia monen eri tekstilajin tekstejä. Myös puheesta voidaan tehdä tekstiä translitteroimalla ja koostamalla se luettavaan muotoon.

## Kirjoitettu teksti
### Otsikko
Otsikko on tekstin tärkein osa, joka kertoo tekstin ydinajatuksen tai vihjaa siitä. Sanomalehdissä otsikolla on tarkoitus houkutella lukijaa lukemaan juttu. Markkinointitekstillä sillä pyritään yleensä havahduttamaan lukija. Usein otsikon koolla annetaan osviittaa jutun suuruudesta ja tärkeydestä.

### Leipäteksti
Leipäteksti on varsinaista tekstiä. Nimi johtuu siitä, että toimittajien ajatellaan saavan siitä varsinaisen palkkansa, eli rahaa leipään.

### Ingressi
Ingressi eli johdanto on tekstissä lyhyt yhteenveto siitä aiheesta, mistä artikkelin leipätekstin on tarkoitus kertoa.

### Ladonta

Tekstien ladonnassa on käytetty huomioarvon parantamiseksi myös erilaisia kirjasimia. Otsikko, ingressi ja leipäteksti voivat olla eri kirjasinlajeilla toteutettuja.

## Tekstitetty puhe

Televisioissa vieraskielisen ohjelman alle kirjoitetaan käännös. Usein käännös on lyhyempi kuin puhutut sanat alkuperäismuodossaan. Monilla pienillä kielialueilla ei puhuttua sanaa korvata katselijan ymmärtämän kielen sanoilla dubbaamalla, vaan käännös tehdään tekstityksenä ruudun alalaitaan.

## Lähteet

## Aiheesta muualla

* Kirjoittajan ABC-kortti. Oulun yliopisto.
Envoy Air

**Envoy Air** (entiseltä nimeltään **American Eagle Airlines**) on Texasin Fort Worthissa päämajaansa pitävä lentoyhtiö. Yhtiöllä on sama omistaja (AMR Corporation) kuin American Airlinesilla eli se on American Airlinesin sisaryhtiö.  

Yhtiö erikoistunut alueellisiin lentoihin ja sen lentotarjontaan kuuluu yli 1 700 päivittäistä lentoa ja 140 kohdetta Yhdysvalloissa, Karibialla, Kanadassa sekä Meksikossa. Yhtiöllä on codeshare-sopimuksia myös Northwest Airlinesin, Delta Air Lines sekä Continental Airlinesin kanssa. 

Yhtö kuuluu liitännäisjäsenenä Oneworld-allianssiin.  

## Laivasto

Laivaston keski-ikä maaliskuussa 2026 oli 10,4 vuotta.

## Kuvagalleria

File:Embraer ERJ-145LR ‘N677AE’ American Eagle.jpg|Envoy Airin Embraer ERJ 145 laskeutumassa Dallasin kansainväliselle lentoasemalle
File:American Eagle Saab 340B Silagi-1.jpg|American Eaglen entinen Saab 340
File:American Eagle Embraer ERJ-145.JPG|Envoy Airin Embraer ERJ 145 American Englen väreissä, Joplinin lentoasemalla, Missourissa (2014)
File:Bombardier CRJ-702 'N546FF' American Eagle (14192211342).jpg|Envoy Airin entinen Bombardier CRJ700 American Eaglen väreissä, lähtee Los Angelesin kansainvälisestä lentoasemasta, Kaliforniassa (2014)


## Lähteet
Eschaton

__NOTOC__
**Eschaton** on englantilaisen black metal -yhtyeen Anaal Nathrakhin kolmas studioalbumi, joka julkaistiin 17. lokakuuta 2006. Levystä on saatavilla myös rajoitettu digipack-versio.

## Kappaleet
#
#
#
#
#
#
#
#
#

## Kokoonpano
* Irrumator (Mick Kenney) – basso, kitara, rumpuohjelmointi
* V.I.T.R.I.O.L. (Dave Hunt) – laulu

## Arvostelut
* AllMusic: 
* Blabbermouth: 9/10
* Imperiumi.net: 6+/10
* Soundi: 

## Lähteet

## Aiheesta muualla
* 
* 
*